Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 186 , 06/08/2003 s. 0021 - 0022



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2003/C 186/11) (ETA:n kannalta merkityksellinen teksti) Tuen numero: XT 64/02 Jäsenvaltio: Yhdistynyt kuningaskunta Alue: West Midlands Tukiohjelman nimike tai yksittäisen tuen saaneen yrityksen nimi: Birmingham and Solihull Learning Skills Council, elintarvikealan koulutus (Obj2/02/1/1.4, Obj2/02/2/1.5 ja Obj2/02/3/1.6) Oikeusperusta: Employment Act 1973, Sections 2(1) and 2(2), as substantiated by Section 25 of the Employment and Training Act 1998/Learning Skills Act 2000 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Julkiset menot yhteensä 270000 Englannin puntaa: - 2002: 135000 Englannin puntaa - 2003: 135000 Englannin puntaa Tuen enimmäisintensiteetti: 75 prosenttia pk-yrityksille perustamissopimuksen 87 artiklan 3 kohdan c alakohdan mukaisella tukialueella. Tukea myönnetään 70 yritykselle. Yksittäinen pk-yritys voi saada enintään 70000 Englannin puntaa Täytäntöönpanopäivä: 1. syyskuuta 2002 Tukiohjelman tai yksittäisen tuen kesto: 31. joulukuuta 2003 saakka Tuen tarkoitus: Antaa yleiskoulutusta työntekijöiden ammattitaidon parantamiseksi ja sitä kautta parantaa tukialueen yleistä taloudellista tuottavuutta. Ohjelmasta tuettava koulutus on hyväksyttyjen kansallisten standardien kuten NVQ:n mukaista yleiskoulutusta ja siirrettävissä muille talouden aloille Alat, joita tuki koskee: Muut palvelut: elintarvikeala, rajoittamatta herkkiä aloja koskevien asetusten soveltamista. Tuen myöntävän viranomaisen nimi ja osoite: Paul Cornick, Skills Sector Coordinator puh. 0121 345 4600 tai Karen Brown, puh. 0121 345 4511 Birmingham and Solihull LSC Chaplin Court, 80 Hurst Street Birmingham B 5 4TG Muut tiedot: Hankkeeseen kuuluvaa koulutusta annetaan collegeissa, jotka ovat julkisen sektorin rahoittamia ja joiden kautta varat pk-yrityksille kulkevat. Ainoa poikkeus tästä on koulutus perustaidoissa; sitä antavat sekä colleget että yksityiset kouluttajat, jotka on valittu tarjouskilpailulla toteuttamaan tätä hanketta Tuen numero: XT 76/02 Jäsenvaltio: Saksa Alue: Brandenburgin osavaltio Tukiohjelman nimike tai yksittäisen tuen saaneen yrityksen nimi: - Brandenburgin osavaltion aloite nuorten siirtymistä työelämään edistävästä osa-aikatyöstä (Einstiegsteilzeit für Jugendliche in Brandenburg) - Osavaltion työ-, sosiaali-, terveys- ja naisasiainministeriö tukee nuorten työelämään siirtymistä - Jopa 500 nuorta on tarkoitus välittää ensimmäiseen työpaikkaansa - Hankkeen toteuttajan tavoitteena on saada sekä nuoria että enintään 500 yritystä työelämään siirtymistä edistävän osa-aikatyön ohjelman piiriin Oikeusperusta: Landeshaushaltsordnung des Landes Brandenburg (LHO), § 44 und die dazugehörigen Verwaltungsvorschriften Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Hankkeelle myönnettävän tuen kokonaiskustannukset ovat 2170177 euroa. Menot jakautuvat eri vuosille seuraavasti: 2002: 244955 euroa ESR:ltä 104981 euroa osavaltion varoista 2003: 768270 euroa ESR:ltä 329259 euroa osavaltion varoista 2004: 505898 euroa ESR:ltä 216814 euroa osavaltion varoista. Hanke koostuu kahdesta vaiheesta, joista ainoastaan toinen vaihe (pätevöitymisvaihe) on tuen piirissä ja kuuluu koulutustukia koskevan poikkeusasetuksen soveltamisalaan (vrt. tuen enimmäisintensiteettiä koskeva selvitys). Tuen piirissä olevan tukitoiminnan kustannukset ovat 975000 euroa. Määrä jakautuu eri vuosille seuraavasti: 2002: 40950 euroa ESR:ltä 17550 euroa osavaltion varoista 2003: 423150 euroa ESR:ltä 181350 euroa osavaltion varoista 2004: 218400 euroa ESR:ltä 93600 euroa osavaltion varoista. Koulutustukia koskevan poikkeusasetuksen 4 artiklan 7 kohdan mukaisesti pätevöitymisvaiheessa (2. vaihe) aiheutuu seuraavia kustannuksia: a) kouluttajien henkilöstökustannukset; b) kouluttajien matkakulut; c) muut juoksevat kulut; d) koulutuksen toteuttajalle (eri taho kuin hankkeen toteuttaja) aiheutuvat koulutushankkeen opastus- ja neuvontapalvelukustannukset Tuen enimmäisintensiteetti: Ensimmäiseen vaiheeseen kuuluvaa nuorelle annettavaa neuvontaa ja siihen liittyvää hankkeen hallinnointia tuetaan keskimäärin enintään 2200 eurolla. Ensimmäisessä vaiheessa hankkeen toteuttaja valitsee hankkeeseen sopivia työttömiä nuoria. Sen jälkeen tutkitaan, mitä tietoja ja taitoja valituilla nuorilla jo on ja millä alueilla he tarvitsevat lisäpätevyyttä. Samalla etsitään yrityksiä, jotka ovat valmiita ottamaan osa-aikaisesti palvelukseensa yksittäisen nuoren, jonka pätevyys käy ilmi hankkeen toteuttajan laatimasta pätevyysprofiilista. Nuoren pätevöitymistä voidaan tukea myös hänen koulutukseensa sovitetulla työaikajärjestelyllä. Hankkeen toteuttaja laatii nuoren pätevyysprofiiliin ja yleiseen (siis muihin yrityksiin ja muille työelämän aloille siirrettävissä olevaan) koulutustarpeeseen perustuvan yksilöllisen koulutussuunnitelman. Koulutussuunnitelman tavoitteena on parantaa nuoren työllistettävyyttä. Koulutussuunnitelman mukaisesti hankkeen toteuttaja valitsee koulutuksen toteuttajan, joka tarjoaa todettua koulutustarvetta vastaavaa koulutusta. Koska hankkeen neuvonta- ja hallinnointivaiheessa ei suosita mitään yritystä tai tuotannonalaa, vaihe ei kuulu EY:n perustamissopimuksen 87 artiklan 1 kohdan soveltamisalaan. Toisessa vaiheessa koulutuksen toteuttajaksi valittu taho antaa nuorelle yleiskoulutusta. Tämä yleiskoulutus rahoitetaan ESR-varoista ja osavaltion varoista - 80 prosentin enimmäisintensiteetillä, jos nuori työskentelee pk-yrityksessä (yleisin soveltamistapaus), - 60 prosentin enimmäisintensiteetillä, jos nuori työskentelee suuryrityksessä. Yhden nuoren koulutusta tuetaan keskimäärin enintään 2500 eurolla. Toimenpiteet toteutetaan kokonaan EY:n perustamissopimuksen 87 artiklan 3 kohdan a alakohdan mukaisella tukialueella. Täytäntöönpanopäivä: Avustus hyväksyttiin 26. elokuuta 2002 päätöksellä, jonka mukaan toimenpiteet voidaan aloittaa 1. syyskuuta 2002. Koska nuorten pätevöittämiskoulutus toteutetaan vasta hankkeen toisessa vaiheessa, tukia ei ole vielä myönnetty. Toinen vaihe alkaa luultavasti marraskuussa 2002 Tukiohjelman tai yksittäisen tuen kesto: 1.9.2002-31.12.2004 Tuen tarkoitus: Nuorten pätevöittämiskoulutus, johon tukea myönnetään, on tarkoitettu nuorten työllistettävyyden parantamiseen. Tukitoiminta kohdistuu toisessa, tukivarojen kohteena olevassa vaiheessa ainoastaan koulutukseen, johon sisältyvää opetusta voidaan hyödyntää muullakin tavoin kuin ainoastaan tai pääasiassa työpaikalla, jolla nuori hankkii käytännön kokemusta hankkeen toisen vaiheen aikana ja josta saatava pätevyys on yleisesti ottaen siirrettävissä muihin yrityksiin tai muille työelämän aloille ja joka siten parantaa olennaisesti nuoren työllistettävyyttä. Nuoren työllistävästä yrityksestä riippumattomasti markkinoilla toimiva koulutuksen toteuttaja välittää nuorille tässä vaiheessa keskeisiä tietoja ja taitoja sekä kyvyn käyttää ammattitaitoa erilaisissa käytännön tilanteissa. Näin varmistetaan, että nuoret saavat pätevyyden, joka on käytettävissä myös muissa yrityksissä harjoitteluyrityksen toiminta-alan ulkopuolella. Toimenpiteelle on ominaista, että hankkeen toteuttaja ottaa vasta hankkeen käynnistyttyä yhteyttä asiasta kiinnostuneisiin yrityksiin ja selvittää niiden koulutustarpeen. Koulutustarpeen luonteesta riippuu sitten hankkeen käytännön toteutus jatkossa (esim. oppisisällön havainnollistaminen) yksittäisen nuoren kohdalla. Näiden näkökohtien perusteella jokaiselle nuorelle laaditaan yksilöllinen koulutussuunnitelma, josta käyvät ilmi aukkokohdat, joihin koulutusta olisi kohdistettava Alat, joita tuki koskee: Kaikki talouden alat Tuen myöntävän viranomaisen nimi ja osoite: LASA Brandenburg GmbH Wetzlarer Straße 54 D - 14482 Potsdam